techiaith/cofnodycynulliad_en-cy huggingface dataset:
English: Well, I'm sure the Member found that last comment quite hard to resist making. But I just want to be clear with the Member that our engagement with the UK Government in relation to the UK Government's negotiating position with regard to third countries, i.e. beyond the EU, has been positive. And as I mentioned in my answer to Joyce Watson, there is a pattern of engagement that we have been taking advantage of. And the reason that is so important is because it enables us as a Government, on behalf of Welsh food producers and consumers, to make the case to the UK Government for the sorts of standards that I've just been talking about in my previous answers. The point that he makes about a united UK position - I quite agree with him that, when it comes to negotiations internationally, that is preferable, if it can be achieved. I regret, however, that the way that the negotiations with the EU have been conducted has not sought to achieve that UK-wide position. And I think, ultimately, that will have been a missed opportunity for the UK Government.
Welsh: Wel, rwy'n siŵr fod yr Aelod wedi'i chael hi'n anodd ymatal rhag gwneud y sylw diwethaf hwnnw. Ond rwyf eisiau bod yn glir gyda'r Aelod fod ein hymgysylltiad â Llywodraeth y DU mewn perthynas â safbwynt negodi Llywodraeth y DU â thrydydd gwledydd, h.y. y tu hwnt i'r UE, wedi bod yn gadarnhaol. Ac fel y soniais yn fy ateb i Joyce Watson, mae yna batrwm o ymgysylltiad rydym wedi bod yn manteisio arno. A'r rheswm pam fod hwnnw mor bwysig yw oherwydd ei fod yn ein galluogi ni fel Llywodraeth, ar ran cynhyrchwyr a defnyddwyr bwyd Cymru, i gyflwyno'r achos i Lywodraeth y DU dros y mathau o safonau rwyf newydd fod yn sôn amdanynt yn fy atebion blaenorol. O ran y pwynt y mae'n ei wneud am safbwynt unedig yn y DU - cytunaf yn llwyr ag ef fod hynny'n well, os gellir ei gyflawni, mewn trafodaethau rhyngwladol. Rwy'n gresynu, fodd bynnag, nad yw'r ffordd y cynhaliwyd y negodiadau gyda'r UE wedi ceisio cyflawni'r safbwynt DU gyfan hwnnw. A chredaf, yn y pen draw, y bydd hwnnw'n gyfle a gollwyd i Lywodraeth y DU.
English: The 'End of Transition Action Plan 2020', which I published today, sets out the actions that the Welsh Government and partners can take to mitigate some of the challenges for Wales following the end of transition, including in the disastrous event of exiting the transition period without a trade deal.
Welsh: Mae 'Cynllun Gweithredu Diwedd y Cyfnod Pontio 2020', a gyhoeddais heddiw, yn nodi'r camau y gall Llywodraeth Cymru a phartneriaid eu cymryd i liniaru rhai o'r heriau i Gymru ar ôl diwedd y cyfnod pontio, gan gynnwys yn yr amgylchiadau trychinebus ein bod yn gadael y cyfnod pontio heb gytundeb masnach.
English: Thank you. The risk of the UK leaving the transition period without a deal on our future relationship with the EU is very real, as acknowledged. All credible evidence suggests that there will be significant adverse economic consequences of any such abrupt and drastic change to our trading relationship within the EU. So, Minister, what assessment has the Welsh Government made of the potential damaging effect this could have on employment in Islwyn, and what mitigation is available to counter this, bearing in mind the damage the current internal market Bill proposals could have on Welsh control of Welsh spend?
Welsh: Diolch. Mae'r risg y bydd y DU yn gadael y cyfnod pontio heb gytundeb, a'r effaith y bydd hynny'n ei chael ar ein perthynas â'r UE yn y dyfodol, yn real iawn, fel y cydnabuwyd. Mae'r holl dystiolaeth gredadwy yn awgrymu y bydd canlyniadau economaidd andwyol sylweddol yn sgil unrhyw newid sydyn a llym o'r fath i'n perthynas fasnachu o fewn yr UE. Felly, Weinidog, pa asesiad y mae Llywodraeth Cymru wedi'i wneud o'r effaith niweidiol bosibl y gallai hyn ei chael ar gyflogaeth yn Islwyn, a pha fesurau lliniaru sydd ar gael i wrthdroi hyn, o gofio'r niwed y gallai cynigion presennol y Bil marchnad fewnol ei wneud i reolaeth Cymru dros wariant Cymru?
English: I agree with the Member that all the credible evidence shows that a 'no deal' outcome will have a very, very detrimental effect on the economy, and that, over the long term - so 10 to 15 years, perhaps - that could result in incomes being around 10 per cent lower than what they would otherwise have been. And by the way, the UK Government's own analysis is broadly consistent with that picture. There would be a really significant impact on major sectors of leaving the transition period without a deal. And that would be happening, and I don't need to remind her of this, at a time when the economy is already suffering the impact of the COVID pandemic. So, in that sense, choosing to leave on that basis could not come at a worse time. She will be aware of the economic interventions the Welsh Government has already made, either through the European transition fund or, more latterly, through the later stages of the economic resilience fund, designed to help businesses be more resilient, and be resilient as employers, into the future. And there is a broad suite of business support available on the Welsh Government's websites, which seeks to assist employers to maintain their position. And, indeed, a number of the interventions that have been brought forward in the context of COVID, around employability and job support in particular will, of course, benefit her constituents in the context of leaving the transition period without a deal as well.
Welsh: Cytunaf â'r Aelod fod yr holl dystiolaeth gredadwy yn dangos y bydd canlyniad 'heb gytundeb' yn cael effaith andwyol iawn ar yr economi, ac y gallai hynny, dros y tymor hir - 10 i 15 mlynedd, efallai - arwain at incymau oddeutu 10 y cant yn is na'r hyn y byddent wedi bod fel arall. A gyda llaw, mae dadansoddiad Llywodraeth y DU ei hun yn gyson â'r darlun hwnnw ar y cyfan. Byddai gadael y cyfnod pontio heb gytundeb yn effeithio'n sylweddol iawn ar sectorau mawr. A byddai hynny'n digwydd, ac nid oes angen i mi ei hatgoffa o hyn, ar adeg pan fo'r economi eisoes yn dioddef effaith pandemig COVID. Felly, yn yr ystyr honno, ni allai dewis gadael ar y sail honno ddigwydd ar adeg waeth. Fe fydd hi'n ymwybodol o'r ymyriadau economaidd y mae Llywodraeth Cymru eisoes wedi'u gwneud, naill ai drwy'r gronfa bontio'r UE neu'n fwy diweddar, drwy gamau diweddarach y gronfa cadernid economaidd, a gynlluniwyd i helpu busnesau i fod yn fwy gwydn, ac i fod yn fwy gwydn fel cyflogwyr, yn y dyfodol. Ac mae ystod eang o gymorth busnes ar gael ar wefannau Llywodraeth Cymru, gyda'r nod o gynorthwyo cyflogwyr i gynnal eu sefyllfa. Ac yn wir, bydd nifer o'r ymyriadau sydd wedi'u cyflwyno yng nghyd-destun COVID, mewn perthynas â chyflogadwyedd a chymorth swyddi yn arbennig, o fudd i'w hetholwyr yng nghyd-destun gadael y cyfnod pontio heb gytundeb hefyd wrth gwrs.
English: Questions now from the party spokespeople, and the Conservatives' spokesperson, Darren Millar.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Darren Millar.
English: Diolch, Llywydd. I'd like to ask some questions in relation to your COVID recovery responsibilities, if that's okay, Minister? Since we last spoke, our entire nation and the majority of local authority areas in Wales have been in, and now left, some sort of lockdown. Can you tell us what impact those lockdowns have had on the Welsh Government's long-term COVID recovery strategy?
Welsh: Diolch, Lywydd. Hoffwn ofyn rhai cwestiynau mewn perthynas â'ch cyfrifoldebau adfer COVID, os yw hynny'n iawn, Weinidog? Ers inni siarad ddiwethaf, mae ein cenedl gyfan, a'r rhan fwyaf o ardaloedd awdurdodau lleol yng Nghymru, wedi bod dan ryw fath o gyfyngiadau, ac maent bellach wedi dod i ben. A allwch chi ddweud wrthym pa effaith y mae'r cyfyngiadau hynny wedi'i chael ar strategaeth adfer COVID hirdymor Llywodraeth Cymru?
English: Well, my responsibilities in relation to COVID recovery have concluded with the publication of the action plan at the beginning of October. So, I'm very happy to refer his question on to the relevant ministerial colleague, who is able to give the answer to his question.
Welsh: Wel, mae fy nghyfrifoldebau mewn perthynas ag adfer COVID wedi dod i ben gyda chyhoeddi'r cynllun gweithredu ar ddechrau mis Hydref. Felly, rwy'n hapus iawn i gyfeirio ei gwestiwn at y cyd-Weinidog perthnasol a fydd yn gallu rhoi ateb iddo.
English: So, there is no COVID recovery Minister, then, at the moment? I wasn't aware that your COVID recovery responsibilities had been removed. But it's very helpful to have, at least, some confirmation of that for Members of this Senedd. I would have thought that we should have had that communicated to us well in advance of you appearing before us today. Just in relation to the document that you did publish, then, can I ask what discussions have been had with your Cabinet colleagues in relation to the impact of COVID-19 on the reconstruction of Wales post the pandemic? Obviously, I've been very concerned, and I'm sure you have been too, to see that Wales has been seeing a rising unemployment count, which is rising more quickly than in other parts of the UK. What assessment has the Welsh Government done to determine whether that is linked to the length and severity of the local lockdowns, in conjunction with the period that we've just gone through with a national lockdown across Wales?
Welsh: Felly, nid oes yna Weinidog adfer COVID ar hyn o bryd, Weinidog? Nid oeddwn yn ymwybodol fod eich cyfrifoldebau adfer COVID wedi dod i ben. Ond mae'n ddefnyddiol iawn cael o leiaf ryw fath o gadarnhad o hynny i Aelodau'r Senedd hon. Byddwn wedi meddwl y dylem fod wedi cael gwybod hynny ymhell cyn i chi ymddangos ger ein bron heddiw. Mewn perthynas â'r ddogfen a gyhoeddwyd gennych, felly, a gaf fi ofyn pa drafodaethau a gafwyd gyda'ch cyd-Weinidogion yn y Cabinet ynglŷn ag effaith COVID-19 ar ailadeiladu Cymru ar ôl y pandemig? Yn amlwg, rwyf wedi bod yn bryderus iawn, ac rwy'n siŵr eich bod chithau hefyd, o weld bod lefel diweithdra yng Nghymru wedi bod yn codi, a hynny'n gyflymach nag y gwnaeth mewn rhannau eraill o'r DU. Pa asesiad y mae Llywodraeth Cymru wedi'i wneud i benderfynu a oes cysylltiad rhwng hynny a hyd a llymder y cyfyngiadau lleol, ar y cyd â'r cyfnod atal rydym newydd fod drwyddo gyda'r cyfyngiadau cenedlaethol ledled Cymru?
English: Well, I'm happy to repeat the point I made earlier, Llywydd. The question on the order paper will be absolutely clear in what capacity I'm answering questions today, and I direct the Member to the observations of the First Minister in relation to this in the committee appearance that he and I both made very recently. But the point he makes, in relation to the document itself - I think the document outlines some of the significant risks that the Welsh economy faces as a consequence of COVID and anticipates significant job losses, in particular to certain cohorts of people in Wales. And that's exactly why one of the priorities in there is about ensuring the Government does all it can to ensure people stay in work, where they have work, or are best placed to get new work, when that's the route available to them. Some of that is about significant investment in jobs and employability of the sort that the economy Minister has already announced. Some of it is around stimulating the economy through initiatives that have other positive consequences in the context of COVID. So, some of the interventions around green housing and housing construction will be in that space. And that thread, I think, runs entirely through that document in a way that shows, I think, that the impact of COVID is, unfortunately, very multifaceted on our society.
Welsh: Wel, rwy'n hapus i ailadrodd y pwynt a wneuthum yn gynharach, Lywydd. Bydd y cwestiwn ar y papur trefn yn dangos yn gwbl glir yn rhinwedd pa swyddogaeth rwy'n ateb y cwestiynau heddiw, a chyfeiriaf yr Aelod at sylwadau'r Prif Weinidog mewn perthynas â hyn yn y pwyllgor y gwnaethom ein dau fynychu yn ddiweddar iawn. Ond y pwynt y mae'n ei wneud, mewn perthynas â'r ddogfen ei hun - rwy'n credu bod y ddogfen yn amlinellu rhai o'r risgiau sylweddol y mae economi Cymru yn eu hwynebu o ganlyniad i COVID ac mae'n rhagweld y bydd nifer sylweddol o swyddi'n cael eu colli, yn enwedig ymhlith carfannau penodol o bobl yng Nghymru. A dyna'n union pam fod un o'r blaenoriaethau a nodwyd ynddi'n ymwneud â sicrhau bod y Llywodraeth yn gwneud popeth yn ei gallu i sicrhau bod pobl yn aros mewn gwaith lle mae ganddynt waith, neu yn y sefyllfa orau i gael gwaith newydd, os mai dyna'r llwybr sydd ar gael iddynt. Mae rhywfaint o hynny'n ymwneud â buddsoddiad sylweddol mewn swyddi a chyflogadwyedd o'r math y mae Gweinidog yr economi eisoes wedi'i gyhoeddi. Mae rhywfaint ohono'n ymwneud ag ysgogi'r economi drwy fentrau sydd â chanlyniadau cadarnhaol eraill yng nghyd-destun COVID. Felly, bydd rhai o'r ymyriadau sy'n ymwneud â thai gwyrdd ac adeiladu tai yn digwydd yn y fan honno. Ac mae'r edefyn hwnnw, rwy'n credu, yn rhedeg drwy'r ddogfen i gyd mewn ffordd sy'n dangos, rwy'n credu, fod effaith COVID ar ein cymdeithas yn amlweddog iawn, yn anffodus.
English: It is indeed multifaceted, and I'm pleased that that document was drawn up. As you know, I had concerns about some elements that did not feature heavily in that document, particularly in relation to the absence of engagement with older people and with the Older People's Commissioner for Wales in the run-up to its publication. Can you tell me what discussions have taken place since that publication in order to reassure Members of the Senedd that the older people's commissioner and other older people's groups and stakeholders have actually been now engaged in a discussion on COVID recovery post the pandemic?
Welsh: Mae'n amlweddog yn wir, ac rwy'n falch fod y ddogfen honno wedi'i llunio. Fel y gwyddoch, roedd gennyf bryderon am rai elfennau nad oeddent yn cael sylw helaeth yn y ddogfen honno, yn enwedig mewn perthynas ag absenoldeb ymgysylltiad â phobl hŷn a Chomisiynydd Pobl Hŷn Cymru yn y cyfnod cyn ei chyhoeddi. A allwch chi ddweud wrthyf pa drafodaethau a fu ers ei chyhoeddi er mwyn rhoi sicrwydd i'r Aelodau o'r Senedd fod y comisiynydd pobl hŷn a rhanddeiliaid a grwpiau pobl hŷn eraill bellach wedi bod yn rhan o drafodaeth ar adfer ar ôl y pandemig COVID?
English: Well, as when the Member last raised the question in the Chamber, I'm afraid I refute the assumption behind his question. The document describes, in a very practical way, a set of very substantive measures, many of which will have a very beneficial impact, particularly on the lives of older people, and, indeed, the older persons' commissioner, in her correspondence with me, I believe, outlines some of those. I think certainly the commissioner, certainly the groups who've been in touch, and I would hope the Member, are much more focused about the substantive impact of that strategy than particular references within it. As he knows - he previously mentioned to me that there weren't any references to older people in the document. I'm sure he will know, by now, having had the opportunity to read the document, that that isn't the case. I've had two very productive conversations - [ Interruption.] - I've had two very productive conversations with the older people's commissioner in relation to the document, and I'm sure that he will be pleased to know that their interests are very fully reflected in the document, in a way, perhaps, I don't think they are in his own policy in relation to COVID response.
Welsh: Wel, fel pan ofynnodd yr Aelod y cwestiwn hwn ddiwethaf yn y Siambr, mae arnaf ofn fy mod yn gwrthod y rhagdybiaeth sy'n sail i'w gwestiwn. Mae'r ddogfen yn disgrifio, mewn ffordd ymarferol iawn, cyfres o fesurau sylweddol iawn, y bydd llawer ohonynt yn cael effaith hynod o fuddiol, yn enwedig ar fywydau pobl hŷn, ac yn wir, rwy'n credu bod y comisiynydd pobl hŷn yn amlinellu rhai o'r rheini yn ei gohebiaeth â mi. Rwy'n credu'n bendant fod y comisiynydd, ac yn sicr y grwpiau sydd wedi bod mewn cysylltiad, a'r Aelod hefyd, byddwn yn gobeithio, yn canolbwyntio llawer mwy ar effaith sylweddol y strategaeth honno nag ar gyfeiriadau penodol o'i mewn. Fel y gŵyr - soniodd wrthyf o'r blaen nad oedd unrhyw gyfeiriadau at bobl hŷn yn y ddogfen. Rwy'n siŵr y bydd yn gwybod erbyn hyn, ar ôl cael cyfle i ddarllen y ddogfen, nad yw hynny'n wir. Rwyf wedi cael dwy sgwrs gynhyrchiol iawn - [ Torri ar draws.] - Rwyf wedi cael dwy sgwrs gynhyrchiol iawn gyda'r comisiynydd pobl hŷn mewn perthynas â'r ddogfen, ac rwy'n siŵr y bydd yn falch o wybod bod eu buddiannau'n cael eu hadlewyrchu'n llawn yn y ddogfen, mewn ffordd nad wyf yn credu sy'n digwydd, efallai, yn ei bolisi ei hun mewn perthynas â'r ymateb i COVID.
English: Thank you, Llywydd. We just were getting around to thinking that things couldn't get any worse with the Brexit negotiations, and we get the internal market Bill, which breaks international law on Northern Ireland, as well as totally undermining devolution, and the Senedd losing powers across the board. The Bill is on its journey through Westminster at the moment, as you will know, but if your amendments as Welsh Government fail, as is expected, what will the Welsh Government's response be to the destruction of devolution, and to this latest insult to our Senedd and our nation?
Welsh: Diolch, Llywydd. [ Anghlywadwy.] - yn dod rownd i feddwl na allai pethau fynd yn waeth efo'r trafodaethau Brexit, dyma ni'n cael Bil y farchnad fewnol, sy'n torri deddfwriaeth ryngwladol ynglŷn â Gogledd Iwerddon, yn ogystal â llwyr danseilio datganoli, a'r Senedd yn colli pwerau drwyddi draw. Mae'r Bil ar ei daith drwy San Steffan ar hyn o bryd, fel rydych chi'n gwybod, ond os bydd eich gwelliannau fel Llywodraeth Cymru yn ffaelu, fel y disgwyl, beth fydd ymateb Llywodraeth Cymru i ddinistr datganoli, ac i'r sarhad diweddaraf yma i'n Senedd a'n cenedl?
English: Well, as Dai Lloyd knows, we have laid amendments, and the Lords have taken the lead on introducing those amendments, and I think, on the whole, all of them have been introduced in some way. And the memorandum that we've laid before the Senedd in terms of consent describes in detail our concerns in the context of the Bill. We hope that all of those will be dealt with. And if that doesn't happen, there won't be any change to the advice that we give to the Senedd to reject consent for the Bill as it's been introduced, and I do hope, and I do expect, that the UK Government won't continue with the Bill in the face of opposition from the Parliaments.
Welsh: Wel, rŷch chi'n gwybod, fel mae Dai Lloyd yn gwybod, rŷn ni wedi gosod gwelliannau, ac mae'r Arglwyddi wedi cymryd yr awenau ar gyflwyno rhai o'r gwelliannau hynny, ond rwy'n credu, ar y cyfan, fod pob un wedi cael ei gyflwyno mewn rhyw ffordd. Mae'r memorandwm rŷn ni wedi gosod o flaen y Senedd ynglŷn â'r cydsyniad yn disgrifio yn fanwl, rwy'n credu, ein gofidiau ni yng nghyd-destun y Bil. Rŷn ni'n disgwyl i bob un o'r rheini gael eu delio â nhw. Os na ddigwyddith hynny, bydd dim newid ar y cyngor rŷn ni'n ei roi i'r Senedd i wrthod cydsyniad i'r Bil fel mae e wedi'i gyflwyno, ac rwy'n gobeithio, ac yn disgwyl, y bydd Llywodraeth y Deyrnas Gyfunol ddim yn parhau gyda'r Bil yn wyneb gwrthwynebiad y Seneddau.
English: Thank you for that, Minister. Turning to issues and challenges at the end of the transition period, and we've all read the response that you have presented today in the 'End of Transition Action Plan 2020' - . Now, specifically on Brexit and Welsh ports, the port of Dublin has invested €30 million in order to develop toll facilities there. In comparison, the necessary developments are few and far between in Fishguard and Holyhead. So, why are the Brexit arrangements of the Welsh ports so far behind as compared with our Irish cousins?
Welsh: Diolch am hynna, Gweinidog. Nawr, i droi at faterion a heriau diwedd y cyfnod pontio, ac, wrth gwrs, rydyn ni gyd wedi darllen yr ymateb rydych chi wedi ei gyflwyno heddiw yn y 'Cynllun Gweithredu Diwedd y Cyfnod Pontio 2020' - . Nawr, yn benodol ynghylch Brexit a phorthladdoedd Cymru, mae porthladd Dulyn wedi buddsoddi €30 miliwn i ddatblygu adnoddau tollau yno. Mewn cymhariaeth, bychan iawn ydy'r datblygiadau angenrheidiol yng Nghaergybi ac Abergwaun. Felly, pam fod trefniadau Brexit porthladdoedd Cymru gymaint ar ei hôl hi o gymharu efo'n cefndryd Gwyddelig?
English: The changes happening in the ports come in the wake of the decision by the UK Government to look for the kind of agreement or contract that's going to create barriers to exports and imports at our ports. Now, we've been calling on the UK Government to include us in the discussions that they've been having from the start of the year. And only very recently has that happened, although it has happened by now. But we've missed that opportunity, or that period of time. And as a Government we're eager to collaborate with the UK Government, of course, on that. Part of the discussions focus on the infrastructure needed by the ports to deal with the checks that will be required from January in terms of the UK Government, and from July from our perspective. That's when our responsibilities as a Government will come into force, in the middle of next year. We're still waiting for clarity, with 50 days remaining before the end of the transition period. The possible locations in north Wales are limited to one or two, but there's no decision that's been made by the UK Government yet about that. So, we're still waiting for clarity on that. This of course is having an impact on some of our responsibilities, in terms of supporting communities, and also in terms of dealing with traffic and so forth. I have raised these issues in meetings with the UK Government, including this morning, and I'm expecting to do so again in a specific meeting next week that will deal with ports here in Wales.
Welsh: Mae'r newidiadau sy'n digwydd yn y porthladdoedd yn dod yn sgil penderfyniad Llywodraeth y Deyrnas Gyfunol i chwilio am y math o gytundeb sy'n mynd i greu rhwystredigaethau i allforion a mewnforion yn ein porthladdoedd ni. Rŷn ni wedi bod yn galw ar y Llywodraeth yn San Steffan i'n cynnwys ni yn y trafodaethau maen nhw wedi bod yn cael ers dechrau'r flwyddyn. Dim ond yn ddiweddar iawn mae hynny wedi digwydd, er mae e wedi digwydd erbyn hyn. Ond rŷn ni wedi colli'r cyfnod yna o amser. Rŷn ni fel Llywodraeth yn awyddus i gydweithio â'r Llywodraeth yn San Steffan, wrth gwrs, ynglŷn â hyn. Mae rhan o'r trafodaethau ynglŷn â'r isadeiledd sydd ei angen ger y porthladdoedd i ddelio â'r gwirio fydd ei angen o fis Ionawr o safbwynt y Llywodraeth yn San Steffan, a mis Gorffennaf o'n safbwynt ni. Dyna pryd fydd ein cyfrifoldebau ni fel Llywodraeth yn dod i rym, yng nghanol y flwyddyn nesaf. Rŷn ni'n dal yn aros am eglurder, gyda 50 o ddiwrnodau i fynd cyn diwedd y cyfnod pontio. Mae'r lleoliadau posib yn y gogledd wedi cael eu cyfyngu nawr i un neu ddau, ond does dim penderfyniad yn y pen draw wedi'i wneud gan y Llywodraeth yn San Steffan am hynny, felly rŷn ni'n dal yn aros am eglurder am hynny. Mae hyn wrth gwrs yn cael effaith ar rai o'n cyfrifoldebau ni o ran cefnogi cymunedau, a hefyd o ran delio gyda thraffig at ati. Dwi wedi codi'r pethau yma mewn cyfarfodydd gyda'r Llywodraeth yn San Steffan, yn cynnwys y bore yma, ac rwy'n disgwyl gwneud hynny eto mewn cyfarfod penodol wythnos nesaf sy'n delio â'r porthladdoedd yma yng Nghymru.